ORDENANZA MUNICIPAL REGULADORA DAS AXUDAS Á REHABILITACIÓN DE EDIFICIOS, VIVENDAS E URBANIZACIÓN NO ÁMBITO DA ÁREA DE REHABILITACIÓN DO CONXUNTO HISTÓRICO DE TUI
ADMINISTRACIÓN LOCAL — Municipal — Tui (Ordenanzas e Regulamentos, 17/01/2020)

O Pleno da Corpo ración Municipal, aprobou inicialmente, en sesión ordinaria de 26 setembro de 2019, a “ Ordenanza municipal reguladora das axudas a rehabilitación de edificios, vivendas e urbanización no ámbito da Área de Rehabilitación do Conxunto Histórico de Tui.” Exposto ao público e dado que non se presentou alegación ou reclamación algunha, elévase a definitivo o acordo ata entón provisional e de conformidade co art.49 de Lei de Bases do Réxime Local procédese á publicación definitiva do texto íntegro da citada ordenanza, que se transcribe literalmente. Esta ordenanza regula as axudas para a rehabilitación de vivendas e edificios no Conxunto Histórico de Tui. Será de aplicación aos programas financiados polo Ministerio de Fomento e a Comunidade Autónoma de Galicia no número de vivendas e edificios previstos nos convenios de colaboración entre o Instituto Galego de Vivenda e Solo e o Concello de Tui ao abeiro do Real Decreto 106/2018, de 9 de marzo, polo que se regula o Plan Estatal de Vivenda 2018-2021 (en adiante PEV 2018-2021) (BOE nº61 do 10 de marzo de 2018), e de ser o caso, aos programas de financiamento dos plans de vivenda que poidan subseguir. Para os efectos do disposto nesta ordenanza, os conceptos obxecto da presente ordenanza serán interpretados de conformidade coas definicións establecidas no ordinal segundo da Resolución do IGVS, de 3 de agosto de 2018 (DOG nº156) e que a continuación se transcriben: A xestión das subvencións reguladas nesta ordenanza realizarase de acordo cos principios de publicidade, transparencia, concorrencia, obxectividade, igualdade e non discriminación, así como de eficacia no cumprimento dos obxectivos fixados e de eficiencia na asignación e utilización dos recursos públicos e rexerase polas seguintes normas: As axudas previstas nestas Normas consistirán na subvención das actuacións a fondo perdido, o asesoramento técnico e, no seu caso, a elaboración da documentación técnica nos supostos definidos neste ordenanza, para a realización de obras de rehabilitación, conservación e mantemento das vivendas. Serán outorgadas polo procedemento de concorrencia competitiva con convocatoria aberta, e poderán acollerse a elas calquera das actuacións consignadas no artigo 7 da presente ordenanza. As disposicións desta ordenanza resultan aplicables á Área de Rehabilitación do Conxunto Histórico de Tui, declarada área de rehabilitación por resolución da Xunta de Galicia do 6 de setembro de 2001, sen prexuízo de que o devandito ámbito poida ser modificado ou ampliado logo da aprobación polo procedemento legalmente establecido.1. Os inmobles e os usos para os que se soliciten as axudas deberán estar conformes coas determinacións do Plan xeral de ordenación municipal.2. As edificacións en fóra de ordenación poderán recibir subvencións para actuacións de conservación e mantemento nos termos da normativa urbanística aplicable. No caso dos inmobles con expediente de reposición da legalidade aberto serán igualmente subvencionables as actuacións tendentes á superación da realidade urbanística alterada.3. As actuacións obxecto da axuda deberán ser conformes coas determinacións da normativa aplicable en cada momento. As disposicións desta ordenanza serán de aplicación ás seguintes actuacións: 1. Serán subvencionables as actuacións xerais de execución de obras ou traballos de mantemento e intervención nas vivendas unifamiliares e nos edificios, mesmo no interior das vivendas, instalacións fixas, equipamento propio e elementos comúns, co fin de adecualos aos estándares previstos pola normativa vixente (artigo 51 do PEV 2018-2021), as actuacións de fomento da mellora da eficiencia enerxética e sustentabilidade en vivendas (artigo 36 do PEV 2018-2021) e as actuacións de fomento da conservación, da mellora da seguridade de utilización e da accesibilidade en vivendas (artigo 43 do PEV 2018-2021). 2. O custo de todas as actuacións subvencionables incluirá tamén os honorarios dos profesionais que interveñan, o custo de redacción do proxectos, direccións técnicas ou facultativas, os informes técnicos e certificados necesarios, os gastos derivados da tramitación administrativa e calquera outro gasto similar, derivado da actuación, sempre que estean debidamente xustificados. No custo total das obras non se incluirán os gastos derivados de impostos, taxas e tributos.3. Con carácter xeral, e de acordo con establecido no artigo 29 da Lei 9/2007, do 13 de xuño, de subvencións de Galicia, considéranse gastos subvencionables aqueles que de xeito indubidable respondan á natureza da actividade subvencionable.4. 1. Cando as solicitudes entren no ámbito do Real decreto lexislativo 3/2011, de 14 de novembro, polo que se aproba o texto refundido da Lei de contratos do sector público e cando o importe do gasto subvencionable supere as contías nel establecidas, para o contrato menor, a persoa beneficiaria deberá solicitar como mínimo tres ofertas de diferentes provedores, con carácter previo á contratación do compromiso para a obra, a prestación do servizo ou a entrega do ben, salvo que polas súas especiais características non exista no mercado suficiente número de entidades que as realicen, presten ou subministren ou salvo que o gasto se tivese realizado con anterioridade á solicitude da subvención.4.2. Cando as solicitudes entren no ámbito da Lei 9/2017 de 8 de novembro (Contratos do Sector Público) estarase ao consignado na mesma. A elección entre as ofertas presentadas, que deberá achegarse xunto coa solicitude, realizarase conforme aos criterios de eficacia e economía, e no suposto de non recaer a adxudicación na proposta económica máis vantaxosa, deberán achegar unha memoria na que se xustifique expresamente a elección do adxudicatario do contrato.1. Non se subvencionarán actuacións en edificios e vivendas que carezan de seguridade estrutural e construtiva, de subministración eléctrica e/ou acaída funcionalidade da rede de saneamento xeral, agás que as obras inclúan as necesarias para a consecución das condicións sinaladas.2. Para a xustificación das actuacións destinadas á mellora da eficiencia enerxética e sustentabilidade en vivendas seguirase o recollido no artigo 36 do PEV 2018-2021, achegando a correspondente certificación enerxética tanto para vivendas unifamiliares como edificios, ao non establecer o PEV 2018-2021 a necesidade de que os edificios dispoñan de Informe de Avaliación de Edificios.3. As actuacións en edificios e vivendas deberán atender prioritariamente á mellora das condicións de habitabilidade relativas á accesibilidade, distribución interior, instalacións de saneamento e fontanería, electricidade, calefacción ventilación, iluminación natural e aireación, illamento térmico, illamento acústico, aforro enerxético, servizos hixiénicos e doutros servizos de carácter xeral.4. As actuacións deberán contar co acordo da comunidade ou comunidades de propietarios de que se trate, debidamente agrupadas, salvo nos casos de edificios de propietario único, e coa autorización administrativa correspondente, cando sexa preceptiva.5. As actuacións deberán axustarse ao proxecto ou á memoria elaborada para a súa execución.6. As obras deberán executarse mediante técnicas e materiais que garantan a calidade construtiva e estética conforme á normativa vixente.7. En ningún caso se subvencionarán elementos de moblaxe, electrodomésticos e elementos decorativos en xeral.8. As obras proxectadas deberán contar con licenza municipal de obras ou de ser o caso, someterse ao réxime de intervención municipal de comunicación previa, así como dispoñer de todas as autorizacións sectoriais preceptivas. Asemade, as obras que precisen de certificado final de obra, unha vez rematadas, deberán de acadar a preceptiva licenza de primeira ocupación.9. Os inmóbeis deberán ter unha antigüidade maior de 10 anos, agás cando se trate de adaptacións para uso de persoas con mobilidade reducida ou cando as obras sexan necesarias para adaptar as instalacións á normativa técnica aplicábel.10. As obras con actuacións subvencionables poderán estar iniciadas con posterioridade ao 1 de xaneiro de 2019.1. O importe das axudas económicas previstas estableceranse sobre o orzamento protexido das obras a realizar co a contía máxima seguinte: a) Subvención estatal: serán o resultado de aplicar os dous límites de forma simultánea sinalados no cadro resumo elaborado coa propia regulación establecida nos artigos 47 e seguintes do PEV 2018-202, así como o criterio complementario do Ministerio de Fomento, sendo as subvencións a menor das cantidades que resulte destes dous cálculos: Deste xeito, segundo o cadro resumo anterior e de conformidade co ordinal décimo sétimo da Resolución do IGVS, de 3 de agosto de 2018, as contías das axudas son: a.1) Establécese unha subvención xeral do 40% do orzamento protexido, entendendo este como o custo total de todas as actuacións que se subvencionen segundo o previsto no artigo 51 do R. D. 106/2018, que non poderá superar os custos medios de mercado que a tales actuacións correspondan (ordinal décimo quinto da Resolución do IGVS do 3 de agosto). Esta porcentaxe máxima poderá ser do 75% se os ingresos da unidade de convivencia son inferiores a 3 veces o IPREM ou se existen persoas con discapacidade ou maiores de 65 anos e se acometan actuacións para a mellora da accesibilidade. a.2) En calquera caso, a contía máxima da subvención por cada vivenda obxecto de rehabilitación na Área de Rexeneración e Renovación Urbana do Conxunto Histórico de Tui non poderá exceder de 12.000 euros, para os casos nos que se reduza a demanda enerxética establecida no artigo 36 do R. D. 106/2018, nin de 8.000 euros para o resto dos casos. No caso de edificios, incrementarase esta contía con 120 euros/m2 de superficie construída de local comercial ou outros usos. No caso de edificios e vivendas declaradas ben de interese cultural, catalogados ou que conten con protección integral no instrumento de ordenación urbanística correspondente, incrementarase esta contía en 1.000 euros/vivenda e 10 euros/m2 de local comercial ou outros usos. b) Subvención autonómica: O IGVS con cargo aos seus orzamentos, subvencionará ata 4.000 euros por vivenda obxecto da actuación de rehabilitación, sen que a subvención poida exceder o 10 % do orzamento protexido de rehabilitación da vivenda ou do edificio.2. A contía das axudas nunca poderá superar a cantidade fixada, con independencia das variacións á alza que se puidesen producir na execución das obras por variación nos prezos de referencia ou circunstancias non tidas en conta no momento da resolución do expediente. O custo das obras non poderá exceder os custes medios de mercado que a tales actuacións correspondan, tendo como referencia as distintas partidas da base de datos da construción de Galicia ou a que se elabore dende a Oficina da ARI.3. En caso de que o importe das obras realmente executadas fose inferior ao previsto inicialmente, producirase o axuste da subvención concedida ata o importe que corresponda en función dos custos subvencionables das obras realizadas.1. Orzamento protexible será o resultante de aplicar os prezos unitarios da Base de datos da Construción de Galicia ao orzamento presentado. Excluiranse mobiliario, elementos decorativos, carpintarías de aluminio e forxados de formigón; agás informe favorábel da Oficina de Rehabilitación.2. As actuacións protexibles incluirán, para os efectos da determinación do custo total das obras, os honorarios dos profesionais que interveñan, os informes técnicos e certificados necesarios, os gastos derivados da tramitación administrativa e calquera outro derivado da actuación, sempre que estean debidamente xustificados. No custo total das obras non se incluirán os gastos derivados de impostos, taxas e tributos.3. O custo total subvencionable constituirá o orzamento protexido da actuación e non poderá superar os custos medios do mercado que correspondan a tales actuacións.4. Non se establece contía mínima para o orzamento protexible.1. Poderán ser persoas ou entidades beneficiarias destas axudas: a) As persoas físicas, así como as persoas xurídicas de natureza privada, xa sexan propietarias de vivendas unifamiliares, de edificios de tipoloxía residencial de vivenda colectiva e das vivendas ubicadas nestes edificios. b) As comunidades de persoas propietarias, así como as agrupacións de comunidades de persoas propietarias, constituídas conforme o disposto polo artigo 5 da Lei 49/1960, do 21 de xullo, de propiedade horizontal. c) As agrupacións de persoas propietarias. d) As socieda des cooperativas compostas por agrupacións de persoas propietarias de vivendas ou edificios que reúnan os requisitos establecidos no artigo 396 do Código civil e non outorgasen o título constitutivo de división horizontal, así como por persoas propietarias que conforman comunidades ou agrupacións de comunidades de persoas propietarias, constituídas conforme o disposto no artigo 5 da Lei 49/1960, do 21 de xullo, de propiedade horizontal. e) As persoas físicas arrendatarias dunha vivenda que asuman, en virtude dun acordo coa persoa arrendadora, o custo das actuacións de rehabilitación que correspondan, a cambio do pagamento da renda.2. Para que as persoas físicas sexan beneficiarias deberán posuír a nacionalidade española. No caso das persoas estranxeiras deberán ter residencia legal en España.3. As persoas e as entidades beneficiarias das axudas deberán reunir os requisitos establecidos no artigo 7.2 do Real Decreto 106/2018, do 9 de marzo.4. Os concellos poderán ser beneficiarios das subvencións previstas para os gastos de mantemento dos equipos técnicos e das oficinas de información e de xestión e as previstas para actuacións de urbanización e reurbanización.5. Para poder ser beneficiarios das subvencións autonómicas previstas para os gastos de mantemento dos equipos técnicos e das oficinas de información e de xestión, os concellos deberán ter cumprido o deber de remisión ao Consello de Contas de Galicia das contas xerais de cada exercicio.6. Tamén poderán solicitar as axudas os/as titulares de vivendas desocupadas sempre que a solicitude leve parello o compromiso de ocupalas eles mesmos, transmitilas ou cedelas a terceiras persoas en arrendamento ou por calquera outro título legalmente admisíbel, sempre que sexa como residencia habitual. Este compromiso terá que se cumprir antes de transcorridos seis meses desde que finalizasen as obras, e quedarán condicionadas as axudas á efectiva ocupación das vivendas no devandito prazo, que poderá ser prorrogado até un ano por solicitude da persoa interesada cando medie causa xusta.7. Non poderán obter a condición de persoas ou entidades beneficiarias aquelas nas que concorra algunha das circunstancias previstas nos artigos 13 da Lei 38/2003, do 17 de decembro, e 10 da Lei 9/2007, do 13 de xuño, ou aquelas ás cales se lles revogase algunha das axudas contidas neste ou en anteriores plans de vivenda por causas imputables á persoa ou á entidade solicitante.8. Cando a execución da actuación corresponda a varios/as beneficiarios/as, a axuda distribuirase en proporción ao custe asumido por cada un/unha. As persoas e/ou entidades beneficiarias destinarán o importe íntegro da axuda ao pagamento das correspondentes actuacións. Cando se trate de comunidades de persoas propietarias, esta regra resultará igualmente de aplicación, con independencia de que, tanto o seu importe, como o custo das obras, deba repercutirse nas persoas propietarias e, se é o caso, nos locais comerciais ou predios doutros usos compatibles, de conformidade coas regras previstas na lexislación de propiedade horizontal.9. Non obstante o disposto no parágrafo anterior, cando algún dos membros da comunidade ou da agrupación de comunidades de persoas propietarias incorra nunha ou varias das prohibicións establecidas no artigo 13.2 da Lei 38/2003, do 17 de novembro, non se atribuirá á dita propietaria a parte proporcional que lle correspondería da axuda recibida, que se rateará entre os restantes membros da comunidade ou agrupación.10. Non poderán obter a condición de persoas ou entidades beneficiarias aquelas en que concorra algunha das circunstancias previstas nos artigos 13 da Lei 38/2003, do 17 de decembro, e 10 da Lei 9/2007, do 13 de xuño, ou a quen se lle revogase algunha das axudas contidas neste ou en anteriores plans de vivenda por causas imputables á persoa ou entidade solicitante.1. Ademais das recollidas no artigo 13 da Lei 38/2003, do 17 de decembro, e no artigo 11 da Lei 9/2007, do 13 de xuño, as persoas e/ou entidades beneficiarias terán as seguintes obrigas: a) Realizar a totalidade das actuacións de rehabilitación para as que se concedeu a axuda, de conformidade coa resolución de cualificación provisional, sen incorrer en graves incorreccións técnicas ou construtivas, segundo apreciación da unidade técnica da administración actuante na execución das obras. b) Colaborar coa Oficina da ARI no cumprimento das obrigas establecidas nas presentes bases, principalmente as referidas á verificación, seguimento e control das actuacións subvencionadas. Así mesmo, someterse ás actuacións de comprobación e inspección que o concello e/ou o IGVS considere pertinentes durante a vixencia da subvención. c) Comunicar á Oficina da ARI calquera modificación das condicións que motivaron o recoñecemento da subvención que poida determinar a perda sobrevida do dereito: os cambios de titularidade, os traspasos, a subrogación, ou calquera outro cambio que se produza en relación á actividade obxecto da axuda. d) Xustificar ante a administración actuante o cumprimento dos requisitos e condicións esixidos, así como a realización da actividade que determina a concesión da subvención. e) Comunicar á administración actuante a obtención doutras axudas que financien a actuación subvencionada, con anterioridade á xustificación da aplicación dada aos fondos percibidos. f) Dedicar a vivenda obxecto da actuación a súa residencia habitual e permanente, da persoa promotora ou a persoa arrendataria, no suposto de que se destinen ao alugamento, por un prazo non inferior a 5 anos, de conformidade co artigo 7 do Decreto 18/2014, do 13 de febreiro, e o artigo 31.4 da Lei 38/2003, do 17 de novembro, para o caso de recibir axudas autonómicas. Este prazo computarase desde a data de notificación da cualificación definitiva, cando se trate de uso propio, ou desde a data de sinatura do contrato de alugamento, para os casos en que se destine a esta finalidade. Tendo en conta que o contrato debe estar comprendido entre o día seguinte ao da cualificación definitiva e sempre antes do pagamento da axuda, será requisito indispensable achegar copia de dito documento para os efectos de que se proceda á súa fiscalización previa á adopción da resolución do órgano competente segundo o indicado no artigo 23º de aprobación definitiva das axudas.2. De conformidade co disposto no artigo 31 do Real Decreto 887 de 2006, do 21 de xullo, polo que se aproba o Regulamento da Lei 38 de 2003, do 17 de novembro, Xeral de Subvencións, a persoa beneficiaria da subvención deberá dar a axeitada publicidade ao carácter público do financiamento da actividade obxecto de subvención. Así, calquera actuación subvencionada deberá colocar en lugar visible dende á vía pública, un cartel segundo modelo que se estableza.3. As demais que se deriven da Resolución do IGVS de 3 de agosto (DOG nº156) e do Real Decreto 106/2018, do 9 de marzo relativos ao PEV 2018-2021.1. A iniciación do procedemento realizarase mediante a aprobación da correspondente convocatoria que terá necesariamente o contido indicado no artigo 23.2 da Lei 38/2003, xeral de subvencións.2. O procedemento realizarase mediante convocatoria aberta a través de resolucións anuais e conforme o estabelecido no artigo 59 do R. D. 887/2006 de 21 de xullo polo que se aproba o Regulamento da Lei Xeral de Subvencións.3. A instrución do procedemento corresponderá á Oficina de Rehabilitación que realizará de oficio cantas actuacións estime necesarias para a determinación, coñecemento e comprobación dos datos en virtude dos que deberá formularse a proposta de resolución.4. As propostas serán realizadas por unha Comisión Avaliadora que estará integrada polo/a concelleiro/a responsable da ARI, da persoa técnica responsable da Oficina de Rehabilitación, e unha persoa técnica do departamento de urbanismo e xurídico do Concello, que actuará como relator/a da Comisión. Os/as titulares poderán delegar noutra persoa ou persoas a condición de membro da Comisión.5. A persoa beneficiaria da subvención ven obrigado a facilitar toda a información que lle sexa requirida pola Intervención Xeral da Comunidade Autónoma, o Tribunal de Contas e o Consello de Contas no exercicio das súas funcións de fiscalización e control do destino das subvencións.6. A persoa beneficiaria da subvención ven obrigado a comunicar as circunstancias que, como consecuencia da alteración das condicións tidas en conta para a concesión da subvención, poderán dar lugar á modificación da resolución.8. O prazo para acordar a aprobación inicial da/s axuda/s será de cinco (5) meses. Transcorrido o citado prazo sen que se notifique a resolución que poña fin ao expediente, a persoa interesada poderá entender desestimada a petición para os pertinentes efectos.1. As solicitudes de axuda para calquera dos programas de rehabilitación presentaranse en instancia normalizada que se facilitará nas dependencias da Oficina de Rehabilitación, por calquera dos medios establecidos no artigo 16 da Lei 39/2015, do 1 de outubro, de Procedemento Administrativo Común das Administracións Públicas.2. Poderanse presentar durante os prazos de vixencia dos convenios asinados entre o Concello de Tui e a Xunta de Galicia, sempre que exista consignación orzamentaria para o efecto.3. A persoa peticionaria deberá solicitar, mediante impreso normalizado (Anexo I), unha visita de inspección técnica previa á presentación da documentación técnica para a solicitude oficial das axudas. Alén diso, deberá achegar a información requirida e dar a súa conformidade ás obras inspeccionadas para as que se solicitan as axudas. A visita técnica será efectuada polo persoal técnico da Oficina de Rehabilitación para comprobar o estado da edificación e asesorar á persoa peticionaria sobre as posibilidades de mellora e rehabilitación do inmóbel.4. Realizada a visita de inspección e o informe técnico por parte da oficina de rehabilitación, a persoa solicitante poderá: a) No caso de obras menores: solicitar da Oficina de Rehabilitación a prestación dos servizos de redacción da documentación precisa para a obtención de licenza e/ou comunicación previa. (Anexo II) b) No caso de obras maiores: precisará técnico/a externo, que redactará o proxecto para a obtención da licenza de obras e levará a dirección facultativa. O persoal técnico da Oficina de rehabilitación porán a disposición a documentación da que conten, para facilitar a redacción do proxecto.1. A persoa solicitante deberá presentar unha solicitude axustada ao modelo normalizado (Anexo III), segundo corresponda que irá acompañada da documentación especificada no apartado 2 do presente artigo.2. Xunto coa solicitude oficial das axudas (Anexo III) deberá achegarse a seguinte documentación en copia simple: a) Documentación xenérica: a.1) Fotocopia do D. N. I./N. I. F./N. I. E. da persoa solicitante e, no seu caso, entidade ou da persoa representante formalmente nomeada. Cando se actúe mediante representación, esta atribución expresa acreditarase por calquera medio válido en dereito que deixe constancia fidedigna. a.2) No caso de existir máis dunha persoa propietaria, autorización delas a unha persoa propietaria para a xestión, tramitación e cobro da subvención (Anexo VIII). a.3) No caso de que o solicitante sexa unha comunidades de propietarios, agrupacións de comunidades, agrupacións de persoas propietarias ou de sociedades cooperativas, presentarase ademais se procede: a.4) Documento acreditativo da titularidade do inmoble ou da vivenda mediante contrato de compravenda, certificación ou nota simple do Rexistro da Propiedade, escritura de participación do legado hereditario, testamento ou certificado de últimas vontades, escritura pública de doazón ou calquera outra documentación que acredite suficientemente a titularidade do inmoble. No suposto de dereito de uso, deberase achegar autorización da persoa propietaria para a realización da obra. a.5) No caso das comunidades ou agrupacións de comunidades de persoas propietarias, achegarase copia da escritura da división horizontal inscrita no Rexistro da Propiedade. a.6) Nos supostos de arrendamento, se as obras son promovidas pola persoa inquilina, deberá presentar fotocopia do contrato de arrendamento e documento acreditativo abondo da titularidade do inmoble por parte da persoa propietaria arrendadora, en que se faga constar unha descrición destas e a autorización da persoa propietaria para realizadas, cando sexa esixible. Neste acordo deberá constar expresamente que entre as partes non existe parentesco en primeiro ou segundo grao de consanguinidade ou de afinidade nin que son socias ou partícipes de ningunha entidade conxunta. a.7) Se non existise comunidade de propietarios legalmente constituída, deberá achegarse un escrito no que conste a conformidade de todas as persoas copropietarias coa realización das obras e solicitude de subvención. Cando as vivendas se encontren en réxime de copropiedade común ou comunidade de bens, a persoa solicitante deberá ser a residente habitual e permanente da vivenda, autorizada polos demais copropietarios. Cando a vivenda estivese baleira as persoas copropietarias ou comuneiras designarán a persoa solicitante por acorde entre elas. a.8) Certificado acreditativo de discapacidade das persoas partícipes nas obras e/ou das persoas integrantes das súas unidades de convivencia, segundo o caso. b) Documentación técnico-económica b.1) Para acceder ás axudas, o solicitante deberá contar cun proxecto técnico ou memoria valorada no que se describan as obras a executar e a súa valoración. O proxecto ou memoria deberá indicar os datos fundamentais do edificio: situación, número de vivendas e locais, superficie construída sobre rasante, superficie sobre rasante con uso residencial e unha reportaxe fotográfica das obras que se van realizar, achegando a documentación en formato papel ou dixital para o seu arquivo na Oficina de Rehabilitación. Deberase incluír a desagregación das partidas, segundo o disposto nos artigos 36, 43 e 51 do Real decreto 106/2018, do 9 de marzo. Para o caso de obras menores, poderá solicitar que a memoria sexa redactada pola Oficina Municipal de Rehabilitación nos termos definidos na presente ordenanza. b.2) Cando resulte de aplicación, segundo o indicado no punto 4 do artigo 6º, copia das tres ofertas solicitadas e, en caso de non optar pola máis vantaxosa, documento xustificativo da diferente elección. b.3) Xustificación do cumprimento da súa adecuación ao CTE e demais normativa de aplicación e, para as actuacións de fomento da mellora da eficiencia enerxética e sustentabilidade en vivendas (artigo 36 do PEV 2018-2021), os correspondentes documentos xustificativos do seu cumprimento. b.4) Comunicación previa ou licenza de obras para a execución das obras ou solicitude das mesmas. b.5) Copia do certificado de inicio de obras, só no caso de obras iniciadas con anterioridade á data da solicitude de subvención (Anexo V). c) Documentación acreditativa dos ingresos da unidade familiar. c.1) Para a determinación dos ingresos das persoas físicas beneficiarias e das súas unidades de convivencia partirase das contías da base impoñible xeral e do aforro, reguladas nos artigos 48 e 49, respectivamente, da Lei 35/2006, de 28 de novembro, do IRPF, correspondente á declaración ou declaracións presentadas no período impositivo inmediatamente anterior ao momento da solicitude de axudas, unha vez vencido o prazo para presentar a declaración do tipo de imposto. c.2) Se non fixo a declaración do IRPF, deberá presentar un certificado da Axencia en que se exprese tal circunstancia e unha fotocopia do libro de familia. Nos casos en que non se poida presentar este certificado de ingresos, deberase presentar o certificado de retencións practicadas pola empresa, xunto coa vida laboral ou unha certificación da contía de pensión emitida polo organismo correspondente, cando se trate de xubilados ou pensionistas. c.3) Cando non se poida acreditar os ingresos mediante algún dos documentos referidos nos apartados anteriores, deberá presentarse unha declaración responsable da contía dos ingresos percibidos e da súa procedencia. c.4) Certificado de convivencia da unidade familiar, sen prexuízo de poder autorizar ao Concello de Tui a obter os citados datos de convivencia. A Oficina de Rehabilitación, poderá esixir a documentación que considere oportuna en cada caso para acreditar a veracidade de tal declaración. d) Declaración responsable aos efectos de solicitar as axudas, segundo o indicado no Anexo IV. d.1) Declaración de que non obtivo ningunha outra axuda para a mesma finalidade. No caso de solicitar ou obter algunha outra axuda, deberá indicar cales e a súa contía. d.2) Compromiso de comunicar calquera outra subvención que lle sexa concedida para esa mesma finalidade, así como o seu importe. d.3) Declaración de que non se lle revogou algunha das axudas contidas neste ou en anteriores plans de vivenda por causas imputables á persoa ou entidade solicitante. d.4) Declaración de non atoparse inhabilitado/a ou estar incurso/a en prohibición para acceder á condición de beneficiario/a de subvencións do Concello de Tui, de conformidade co establecido no artigo 13 da Lei 38/2003, xeral de subvencións e no artigo 10.2 da Lei 9/2007, do 13 de xuño, de subvencións de Galicia. d.5) Declaración de estar ao día no pagamento de obrigas por reintegro de subvencións, incluíndo as municipais, conforme o artigo 10.2. g) da Lei 9/2007, do 13 de xuño, e ao artigo 9 do seu regulamento, aprobado polo Decreto 11/2009, do 8 de xaneiro. Esta declaración responsable deberá ser substituída por unha certificación administrativa expedida pola autoridade competente, unha vez concedida a subvención con carácter definitivo e antes de proceder ao pagamento correspondente. No caso das obrigas municipais que sexan atribuídas ao Concello de Tui, poderase autorizar ao Concello a obter os citados datos de referencia. No caso de comunidades de propietarios, agrupacións de comunidades, agrupacións de persoas propietarias ou de sociedades cooperativas deberán achegar a presente declaración e posterior achega da certificación administrativa por cada persoa propietaria. d.6) Declaración xurada de que dedicará a vivenda a residencia habitual e permanente ou alugamento. No caso de remodelación de edificios, declaración xurada de que o destino destes será para vivenda. En todo caso, antes da proposta de resolución deberá achegar o correspondente volante de empadroamento, sen prexuízo de poder autorizar ao Concello de Tui a obter os citados datos de residencia. e) Autorización para a utilización de fotografías, segundo o formulario recollido no Anexo VII.5. As persoas interesadas responsabilizaranse da veracidade dos documentos que presenten. En calquera momento, a Oficina de Rehabilitación poderá esixir a exhibición dos documentos orixinais para o seu cotexo coas copias presentadas, ben sexan simples ou electrónicas. A comprobación da existencia de datos non axustados á realidade, tanto na solicitude coma na documentación que se acompañe, poderá comportar a denegación da subvención solicitada.6. As persoas interesadas responsabilizaranse da veracidade dos documentos que presenten. Excepcionalmente, a Administración poderá requirir a exhibición do documento orixinal para o cotexo da copia electrónica presentada.7. Sempre que se realice a presentación de documentos separadamente da solicitude deberase indicar o código e o órgano responsable do procedemento, o número de rexistro de entrada da solicitude e o número de expediente, se dispón del.1. Posto que o Concello de Tui ten o recoñecemento como entidade xestora do Programa de fomento de rexeneración e renovación urbana e rural do PEV 2018-2021 a través da súa Oficina Municipal de Rehabilitación, ten a competencia para a formulación das presentes bases de convocatoria, tramitación e a proposta ao organismo autonómico IGVS para as cualificacións correspondentes. A instrución do procedemento corresponderá á Oficina de Rehabilitación que realizará de oficio cantas actuacións estime necesarias para a determinación, coñecemento e comprobación de datos en virtude dos que deberá formularse a proposta de resolución.2. Unha vez admitidas a trámite as solicitudes e tomando en consideración os datos achegados pola persoa solicitante validados na visita técnica realizada, os servizos técnicos da Oficina emitirán un informe de idoneidade ou non idoneidade das obras propostas cos obxectivos da convocatoria e de conformidade ou desconformidade co orzamento presentado.3. En caso de desconformidade co orzamento presentado a solicitude non será rexeitada, pero á hora de resolver a petición de subvención terase en conta os datos consignados no informe emitido por ditos servizos técnicos.4. O procedemento de adxudicación levarase a cabo en réxime de concorrencia competitiva, ata esgotar o número e/ou a contía máxima das axudas concedidas, fixándose unha orde de prelación entre as solicitudes, atendendo á puntuación acadada por cada unha delas en aplicación dos seguintes criterios: a) Actuacións encamiñadas á mellora do aforro e eficiencia enerxética, 40 puntos. b) Actuacións encamiñadas á mellora da accesibilidade nos inmobles, 30 puntos. c) Solicitantes con menor capacidade económica, 25 puntos. Outorgarase 25 puntos ás unidades familiares con ingresos que non excedan de 1,5 veces o Indicador Público de Renda a Efectos Múltiples (IPREM). Para tal efecto defínense con ingresos familiares, a contía da base ou bases impoñibles dos imposto sobre a renda das persoas físicas de todos os membros da unidade familiar nos termos do artigo 82 da Lei 35/2006, de 28 de novembro, do imposto sobre a renda das persoas físicas, ou de suxeito pasivo non integrado nesta, referido ao período inmediatamente anterior ao momento da solicitude das axudas, unha vez vencido o prazo para presentar a declaración do imposto. d) Interese de mellora da imaxe do Conxunto Histórico. Darase preferencia a intervencións que melloren a imaxe dos edificios no conxunto histórico, cun máximo de 20 puntos: e) Actuacións encamiñadas á mellora da seguridade estrutural empregando o uso de madeira nas estruturas interiores, 15 puntos. f) Obras en inmobles tendentes á superación da realidade urbanística alterada, segundo o reflectido no informe de visita técnica previa do estado actual de conservación, 10 puntos. g) Estar en disposición dos títulos habilitantes exixibles para o desenvolvemento dos traballos obxecto da axuda (comunicación, previa, licenza,.) con data previa á xuntanza da Comisión Avaliadora, 10 puntos.2. Aplicados os criterios para a elaboración do referido listado, en igualdade de puntuación darase preferencia ás persoas beneficiarias con dereito a protección preferente dos colectivos seguintes: 1. A unidade administrativa municipal encargada da tramitación dos expedientes, comprobará que estes reúnen todos os requisitos recollidos nas presentes bases. De non ser así, requiriráselle á persoa interesada que, nun prazo de dez (10) días hábiles, corrixa a falla ou achegue os documentos preceptivos, indicándolle que, se non se fixese así, de acordo co artigo 68.1 da Lei 39/2015, do 1 de outubro, do Procedemento Administrativo común das Administracións Públicas, terase por desistido da súa petición, logo da resolución, que deberá ditarse nos termos previstos no artigo 21 da mesma lei.2. Concluído o trámite de audiencia e revisados os expedientes, formularanse as propostas de aprobación provisional, para o cal o persoal técnico da oficina municipal de rehabilitación da área haberá de emitir o informe correspondente.3. A valoración das solicitudes realizarase por unha Comisión Avaliadora constituída para o efecto polo/a concelleiro/a responsable da ARI, da persoa técnica responsable da Oficina de Rehabilitación, e unha persoa técnica do departamento de urbanismo e o técnico de administración xeral do mesmo departamento, que actuará como relator/a da Comisión. No suposto de que o crédito orzamentario previsto en cada convocatoria fose superior á suma das subvencións admitidas, a comisión limitarase a facer constar esta circunstancia por escrito, sen avaliar as solicitudes, por existir crédito suficiente para atender a todas.1. Tendo en conta a proposta de resolución da comisión, de acordo sinalado nos artigos 21 da Lei 7/1985, de 2 de abril, de bases do Réxime Local, e artigo 61 da Lei 5/1997, de 22 de xullo, de Administración Local de Galicia, o Alcalde ou a Xunta de Goberno Local e previa delegación de este, acordarán a resolución provisional da axudas.2. O prazo máximo para resolver e notificar a resolución do procedemento será de cinco (5) meses, contados a partir do día seguinte ao remate do prazo de presentación. Transcorrido o dito prazo sen que se adopte resolución expresa, poderase entender desestimada por silencio administrativo.3. A resolución ou acordo de aprobación provisional notificarase ás persoas interesadas na forma establecida no artigos 40 e seguintes da Lei 39/2015, do 1 de outubro, do Procedemento Administrativo común das Administracións Públicas.1. Sen prexuízo dos recursos que procedan, notificada a resolución polo órgano competente, as persoas beneficiarias disporán dun prazo de dez (10) días, contados dende a súa notificación para a súa aceptación. Transcorrido este sen que se teña producido manifestación expresa, entenderase tacitamente aceptada.2. A renuncia á subvención poderá facerse por calquera medio que permita a súa constancia de acordo co disposto no artigo 94 da Lei 39/2015, do 1 de outubro, do Procedemento Administrativo común das Administracións Públicas. En todo caso, a renuncia á subvención requirirá o acordo das persoas e/ou entidades propietarias, segundo corresponda.1. O Concello remitiralle á Consellería de Infraestruturas e Vivenda a proposta de cualificación provisional que conterá a identificación da persoa e/ou entidade beneficiaria, o tipo de actuación, o orzamento protexido, o prazo de execución e a subvención máxima que se concederá e virá acompañada dunha certificación municipal do cumprimento dos requisitos do PEV 2018- 2021, referida tanto ás actuacións, como ás persoas ou entidades beneficiarias, para que esta emita a correspondente cualificación provisional e o que considere oportuno. Nesta cualificación provisional farase constar: No caso de que o Instituto Galego da Vivenda e Solo rexeitase algunha das actuacións remitidos polo Concello, procederase a elevar nova proposta a favor da persoa solicitante seguinte por orde de puntuación da listaxe de reserva.2. A resolución ou acordo de aprobación inicial notificarase aos interesados na forma establecida no artigo 40 da 39/2015, de 1 de outubro, do Procedemento Administrativo Común das Administracións Públicas.1. Toda alteración das condicións consideradas para a concesión dunha subvención e en todo caso, a obtención concorrente de subvencións ou axudas outorgadas por outras Administracións ou entidades públicas ou privadas para a mesma actividade, poderá dar lugar á modificación da concesión ou, no seu caso, á anulación desta.2. As persoas beneficiarias queda obrigadas a comunicar calquera eventualidade que altere ou dificulte o desenvolvemento da actividade subvencionada, co fin de que, se se estima da suficiente importancia, poida procederse á modificación tanto do contido e contía do programa subvencionado, como da súa forma e prazos de execución e xustificación dos correspondentes gastos. Estas solicitudes de modificación deberán estar suficientemente motivadas e formularse con carácter inmediato á aparición das circunstancias que a xustifiquen e, en todo caso, con anterioridade ao momento en que finalice o prazo de execución da actividade subvencionada.1. As persoas solicitantes poderán contratar as obras coas empresas de construción que posúan o correspondente documento de cualificación empresarial e cos profesionais competentes que consideren máis oportuno.2. Deberá constar na Oficina de Rehabilitación o orzamento de execución definitivo, asinado polas partes.1. A persoa solicitante promotora das obras comunicaralle formalmente mediante impreso normalizado (Anexo V) á oficina municipal de rehabilitación a data do comezo das obras e o prazo de execución das mesmas. No caso de que a obra conte con dirección facultativa xuntarase certificado de inicio das obras.2. O inicio de obras, implica que se dispoña da licencia urbanística ou comunicación previa, achegando copia da notificación no caso que non se achegara previamente.1. As obras deberán executarse no prazo máximo establecido no acordo de concesión inicial das axudas (cualificación provisional) e de conformidade nos acordos da comisión bilateral asinada. Este prazo poderá ser prorrogado por proposta da Oficina de Rehabilitación, se así o demanda a persoa solicitante das axudas e media causa xustificada. A prórroga só se concederá unha vez e non poderá exceder da metade do tempo prescrito para o prazo orixinal, de conformidade ao artigo 145.2 da Lei 2/2016, de 10 de febreiro, do Solo de Galicia.2. A interrupción das obras por un prazo superior aos tres meses sen causa xustificada producirá a caducidade das axudas inicialmente concedidas.3. As obras deberán axustarse ás prescricións contidas no proxecto técnico ou documentación que serviu de base para a concesión inicial das axudas e para a obtención da preceptiva licenza municipal ou para o sometemento ao réxime de intervención municipal de comunicación previa, non admitíndose máis modificacións na súa execución que as autorizadas pola Oficina de Rehabilitación e que, en todo caso, deberán estar amparadas pola correspondente licenza ou, de ser o caso, someterse ao réxime de intervención municipal de comunicación previa, así como dispoñer de todas as autorizacións sectoriais preceptivas.4. A Oficina de Rehabilitación prestará o seu asesoramento técnico na execución das obras e poderá, en todo o caso, supervisar de oficio as obras sempre que o considere oportuno, co obxecto de comprobar o cumprimento das condicións ás que estean sometidas en virtude das axudas concedidas.5. Coa finalidade de garantir o axeitado seguimento das actuacións, a solución de posíbeis incidencias e a coordinación entre a persoa solicitante das axudas, a Oficina de Rehabilitación e as empresas executoras das obras, nomearase un representante único encargado da coordinación coa Oficina de rehabilitación.6. A dirección facultativa, no caso de tratarse de persoal externo á Oficina, informará á Oficina de Rehabilitación cando esta o requira sobre a marcha dos traballos encomendados, nun prazo non superior a dez (10) días. Levarase a cabo en todo caso unha reunión de xestión de obra na que deberán comparecer, salvo causa xustificada, o Director de Obra, o Director de Execución de Obra e o Coordinador de Seguridade e Saúde, se procede.1. A persoa solicitante das axudas, dentro do prazo fixado na resolución de cualificación provisional, deberá comunicarlle ao Concello o remate destas mediante a presentación de modelo normalizado de comunicación de final de obras (Anexo VI), acompañado da documentación que consta nel: a) Comunicación do inicio das obras segundo o modelo normalizado (Anexo V), no caso de que non se presentase con anterioridade. b) Orzamento de execución definitivo, asinado polas partes, no caso de que non se presentase con anterioridade. c) Certificación bancaria do número de conta ao seu nome. d) Certificacións de non ter débedas que deban emitir a Axencia Estatal de Administración Tributaria, a Tesourería da Seguridade Social e a consellería competente en materia de Facenda da Xunta de Galicia, segundo o establecido no 20.3 da Lei 9/2007, do 13 de xuño, debendo achegar ditas certificacións de todas as persoas propietarias do inmoble. e) Fotografías que reflexen as obras realizadas. f) Facturas polo importe das obras executadas. g) Xustificación de pagamento. Transferencias bancarias, certificacións bancarias ou extractos bancarios, nos que deberán estar claramente identificados o receptor e o emisor do pagamento, así como o documento xustificativo de gasto obxecto do dito pagamento. h) Licenza e/ou comunicación previa para as obras executadas (para o caso de non tela presentado con anterioridade). i) Certificado final de obra (de ser o caso) asinado polo técnico/a competente. j) De ser o caso licenza de primeira ocupación ou solicitude da mesma. No caso de presentar solicitude de primeira ocupación o pagamento da axuda condicionarase á obtención da mesma. k) Fotografía en cor da fachada do edificio coa inclusión do cartel exterior coa imaxe corporativa do Plan de Vivenda e do Ministerio de Fomento, da Consellería de Infraestruturas e Vivenda e do Concello de Tui. l) Volante de empadroamento, sen prexuízo de poder autorizar ao Concello de Tui a obter os citados datos de residencia. m) Contrato de arrendamento, de ser o caso. n) Declaración xurada de si solicitaron e/ou recibiron ou non, subvencións ou axudas por parte doutras entidades públicas ou privadas, nacionais ou estranxeiras para o financiamento da mesma actuación ou proxecto para o que se solicita subvención. ñ) No caso das actuacións da mellora da eficiencia enerxética e sustentabilidade en vivendas: 2. Finalizadas as obras tramitarase a aprobación definitiva da axuda logo da presentación do final de obra redactado por persoal técnico competente. Deberá achegar a documentación redactada polo seu técnico/a director/a así como estipulada na convocatoria correspondente.3. En obras que precisen licenza de primeira ocupación, o outorgamento desta será imprescindíbel para continuar co trámite de aprobación definitiva das axudas.1. As persoas ou entidades promotoras das actuacións, dentro do prazo fixado na cualificación provisional, comunicarán o seu remate ó Concello.2. O persoal da Oficina de Rehabilitación redactará o informe de final de obra no que se fará constar, cando menos, as datas de inicio e finalización das obras e o seu custo final, así como o cumprimento das condicións a que estean sometidas as actuacións. No suposto de informe desfavorable procederase á apertura dun trámite de audiencia a favor da persoa interesada por un prazo non inferior a dez (10) días nin superior a quince (15) días, segundo artigo 82º da Lei 39/2015, do 1 de outubro, do Procedemento Administrativo común das Administracións Públicas, a fin de que este compareza no expediente e alegue canto no seu dereito proceda. Transcorrido o devandito prazo procederase á resolución definitiva que corresponda tralo informe do/a técnico/a municipal competente na materia.3. A continuación, a Oficina de Rehabilitación elevará os expedientes cos informes oportunos ao órgano municipal correspondente, para que resolva sobre a aprobación definitiva das axudas e formule proposta da cualificación definitiva.4. O Concello trasladaralle á Consellería de Infraestruturas e Vivenda, en concreto á área provincial do IGVS de Pontevedra, a proposta de cualificación definitiva que conterá a identificación da persoa ou da entidade beneficiaria, o tipo de actuación, orzamento xustificado e a proposta de subvención final que se vaia aboar xunto coa certificación do concello do cumprimento dos requisitos establecidos no Real decreto 106/2018, do 9 de marzo, da Resolución do IGVS, de 3 de agosto, e na correspondente resolución de cualificación provisional, relativos tanto á actuación como á persoas e/ou entidade beneficiaria.5. A xefatura te rritorial do IGVS correspondente, logo das comprobacións que considere oportunas, resolverá sobre a cualificación definitiva. Na resolución pola que se concede a cualificación definitiva constará o tipo de actuación realizada, o número de vivendas e locais que comprenda a actuación e o importe do orzamento protexible.6. Unha vez concedida a correspondente cualificación definitiva por parte do IGVS e acreditado o cumprimento das condicións indicadas na aprobación provisional, formularase a proposta de pagamento. O expediente remitiráselle á Intervención Xeral do Concello para os efectos de que se proceda á súa fiscalización previa á adopción da resolución polo órgano competente. Seguidamente, procederase ao pagamento da axuda concedida. As axudas poderán ser denegadas ou canceladas polas seguintes causas: a) Non reunir as condicións esixidas por esta ordenanza, relativas ás persoas solicitantes ou aos inmóbeis para rehabilitar. b) A realización de obras non previstas no proxecto e que non estean autorizadas pola Oficina de Rehabilitación nin amparadas por licenza urbanística, ou de ser o caso, non sometidas ao réxime de intervención municipal de comunicación previa. c) A grave incorrección técnico-construtiva das obras, apreciada pola Oficina de Rehabilitación e constatada no proxecto ou na súa execución. d) A non execución de obras previstas inicialmente que teñan incidencia nas condicións de habitabilidade e seguridade a respecto do estado previo do inmóbel. e) Iniciar as obras sen dar conta á Oficina de Rehabilitación. f) Iniciar as obras sen autorización da Oficina de Rehabilitación. g) Incumprir os prazos sinalados na aprobación inicial ou nas prórrogas concedidas, así como as condicións relativas á ocupación das vivendas. h) Incumprir calquera dos requisitos previstos no Real decreto 106/2018, do 9 de marzo, na Resolución do IGVS, do 3 de agosto, e no correspondente acordo específico, para obter a condición de persoa ou entidade beneficiaria. i) O impedimento ou obstaculización do acceso ás obras ao persoal técnico da Oficina de Rehabilitación ou os adscritos ao programa por parte do promotor ou do contratista ou da propiedade. As vivendas rehabilitadas ao abeiro desta ordenanza deberán estar ocupadas de forma habitual e permanente durante 5 anos contados dende a concesión definitiva das axudas, salvo causa xustificada. O incumprimento desta condición ou o cambio de uso, determinará a obriga de devolver o importe das subvencións recibidas cos xuros correspondentes ao período transcorrido entre o libramento da subvención e a data de devolución. Ademais das previstas no artigo 33 da Lei 9/2007, do 13 de xuño, serán causas de reintegro as seguintes: 1. O incumprimento ou falsidade nas condicións requiridas para o outorgamento da subvención, que comportará, así mesmo, o incremento do reintegro da subvención percibida con xuro legal correspondente desde o seu pagamento, máis un 25%, segundo establece o artigo 34 da Lei 9/2007, do 13 de xuño, salvo a Lei de orzamento do Estado estableza outro diferente.2. Procederá o reintegro das cantidades percibidas e a esixencia do interese de demora correspondente desde o momento do pagamento da subvención até a data na que se acorde a procedencia do reintegro, nos casos e co procedemento que se estabelecen nos artigos 37 e ss. da Lei 38/2003, xeral de subvencións.3. Por infracción urbanística: A comisión dunha infracción urbanística tipificada como grave ou moi grave nos inmóbeis obxecto das axudas por parte dos seus beneficiarios/as, no prazo de cinco anos dende a súa aprobación definitiva, determinará a obriga de devolver o importe das subvencións percibidas cos intereses que correspondan, sen prexuízo das sancións que se lles puidesen impor.4. Pola execución de obras de calquera tipo sen contar coa preceptiva licenza, ou estar amparadas pola correspondente comunicación previa, no prazo de cinco anos dende a aprobación definitiva das axudas.1. De conformidade co establecido no ordinal décimo noveno da Resolución do IGVS, do 3 agosto, as subvencións deste programa son compatibles con calquera outra axuda pública, sempre e cando a suma do importe de todas elas non supere o custo total da actuación concreta.2. Non obstante, non poderán ser beneficiarias deste programa as persoas beneficiarias das axudas do programa de mellora da eficiencia enerxética e sustentabilidade en vivendas, do programa de fomento da conservación, da mellora da seguridade de utilización e da accesibilidade en vivendas, do programa de fomento do parque de vivenda en alugueiro e do programa de fomento de vivendas para persoas maiores e persoas con discapacidade, do Real decreto 106/2018, do 9 de marzo.1. Para a determinación dos ingresos familiares partirase da base impoñíbel xeral e do aforro correspondente á declaración ou declaracións presentadas por cada membro da convivencia familiar relativa ó último período impositivo con prazo de presentación vencido no momento da solicitude.2. A contía resultante converterase en nº de veces o IPREM do conxunto familiar, que deberá ser ponderado mediante a aplicación do coeficiente multiplicador único comprendido entre 0,70 e 1. Para o cálculo do IPREM “Indicador Público de Renda de efectos múltiples “do conxunto da unidade familiar, teranse en conta os seguintes coeficientes de aplicación: 1 1,00 2 0,90 3 0,80 4 0,75 5 ou mais 0,70 IPREM persoa solicitante = suma das bases impoñíbel e do aforro dos membros da unidade familiar X nº do coeficiente dos membros unidade familiar.3. En caso de que a persoa solicitante ou algún dos membros da súa unidade familiar teña a condición de discapacitado/a oficialmente recoñecido/a, nos termos estabelecidos pola lexislación do imposto sobre a renda das persoas físicas, aplicarase o coeficiente correspondente ao tramo seguinte ao que correspondería pola súa composición familiar. Mediante convocatorias específicas poderán estabelecerse liñas de axudas para actuacións de rehabilitación de inmóbeis destinados a usos de interese público, social ou cultural, logo do correspondente convenio que han estabelecer o Concello e os/as promotores/as das actuacións, no que se determinará en cada caso a contía das subvencións e demais condicións das axudas. Para todo o non previsto nesta convocatoria será de aplicación específica a seguinte normativa: Conforme co establecido nos artigos 70.2 e 65.2 da Lei 7/1985, do 2 de abril, reguladora das bases do réxime local, esta ordenanza entrará en vigor tras a súa aprobación definitiva e transcorridos quince (15) días hábiles da súa publicación completa no Boletín Oficial da Provincia de Pontevedra.